runetrust/blame-folketinget-dk huggingface dataset:
Rasmus Prehn (S), 2010-03-03:
Kigger vi bare på den her folder, »Er du offentligt ansat?« , som man husstandsomdelte i valgkampen sidste gang, og hvori man lover det ene og det andet, guld og grønne skove, man lover en hel masse ting, kan vi se, at man efterfølgende er løbet fra stort set alt, hvad der står deri.
Lene Espersen (KF), 2008-01-16:
Men de har åbenbart i det miljø ikke den samme respekt for, at personer med andre synspunkter altså også har både en ytrings- og forsamlingsfrihed, og det synes jeg faktisk er både tankevækkende og i sig selv meget, meget problematisk, at man ikke giver folk lov til at bruge deres grundlovssikrede ret til frit at give deres mening til kende.
Jeppe Bruus (S), 2014-04-25:
Umiddelbart virker det til, at det skaber mulighed for politisk indblanding i afgørelser truffet af et uafhængigt nævn og dermed medfører en sammenblanding af magtens tre dele, som vi ikke mener hører sig til i et demokrati, og derfor kan vi naturligvis heller ikke støtte den del af det.
Kristian Thulesen Dahl (DF), 2000-12-13:
Hvis man systematisk kan fjerne magten fra nationalstaterne og flytte den over i EU-regi uden på nogen måde at sige, at det er i konflikt med § 20 i grundloven, er det så ikke det samme som at sige, at man reelt har tømt suverænitetsbegrebet for dets indhold?
Benny Engelbrecht (S), 2008-06-12:
Jeg går ud fra, at også hr. Vesselbo er inde i de mange fremragende notater, vi har fået i den her sammenhæng, og derfor også er klar over, at Miljøstyrelsen i 1998 slog fast, at staten har en lovbunden ret til at udbetale den her godtgørelse, altså at pengene ikke må ryge tilbage i statskassen.
Pernille Skipper (EL), 2016-01-22:
Når man så sammenholder de to ting, er det jo svært ikke at få den tanke, at tingene hænger lidt sammen, altså at den ringere retsstilling, som asylansøgere og flygtninge har i det danske samfund, kunne føre til flere klagesager ved Menneskerettighedsdomstolen og i FN-systemet, og da sådan nogle klagesager er irriterende, kan man sige, for regeringen, vil samme regering så nu forsøge kraftigt at begrænse mulighederne for at få retshjælp og dermed begrænse antallet af klagesager.
Poul Erik Dyrlund (S), 1997-10-22:
Der er megen fornuft i at bede danskerne om i et år at spare ekstra op til pensionsalderen, og det bliver ikke ringere af, at den opsparing, der skal foretages i 1998, forrentes som den øvrige ATP-opsparing, som de fleste har, det vil sige med den suverænt bedste forrentning af pensionsmidler i dette land.
Kim Andersen (V), 2002-02-01:
Jeg nævner i flæng fra erhvervspakken: muligheden for at nære medarbejdere kan indgå i et generationsskifte, muligheden for at bruge aktier og aktieoptioner og tegningsretter som aflønning, modernisering af etableringskontoordningen og reduktion af det administrative bøvl, der er ved at drive virksomhed, som jo bestemt ikke - tværtimod - blev mindre i fru Pia Gjellerups ministertid.
Villy Søvndal (SF), 2005-06-15:
Man tvinger et skattestop igennem, der giver færre penge – det er jo konsekvensen, det kan enhver se – og samtidig vil man ikke vedkende sig konsekvensen, så Dansk Folkeparti har måske også behov for at tale med Chirac og få lidt analyse af det, der hedder Chiracsyndromet, nemlig det, at man ikke længere kan se sammenhængen mellem virkeligheden og det, man går rundt og siger.
Jacob Mark (SF), 2017-03-03:
Jeg har det sådan, at hvis nogle af de initiativer, vi allerede har sat i gang, kunne virke, eller hvis vi kunne sætte nogle nye initiativer i gang, der kunne sikre, at færre vandrende arbejdstagere kom til at modtage SU, og hvis man kunne få sænket den udgiftsramme, vi har lagt på det her område – jeg tror, den ligger omkring 400 mio. kr., måske 420 mio. kr. – så der var penge i overskud, og så ville jeg da gerne være med til at finansiere den del her med det.
Elisabeth Geday (RV), 2006-05-31:
Vi burde interessere os for, hvordan vi kunne gøre sagsbehandlingen i Udlændingestyrelsen så smidig som overhovedet muligt, så østeuropæiske håndværkere, der vil hertil, oplever, at de får en positiv modtagelse og hjælp til at finde sig til rette på det danske arbejdsmarked, at de bliver modtaget i en ånd, hvor de fornemmer, at de kommer og giver et bidrag til, at vi kan sikre en stærk økonomisk vækst i Danmark, og at vi ikke bliver ramt af en højere inflation, en stagnerende vækst og i det hele taget de negative økonomiske konsekvenser af overophedning.
Christian Juhl (EL), 2018-02-06:
Vi har da et ansvar for at sige undskyld til de mennesker på statens vegne, og vi har da her i Folketinget et ansvar for at hjælpe en regering på vej til at give den undskyldning, når nu det tager så lang tid for regeringen at finde ud af det, næsten uanset hvem der sidder der.
Lars Løkke Rasmussen (M), 2022-05-23:
Specielt synes jeg også, at det har været positivt og bemærkelsesværdigt, at hr. Edmund Joensen ikke har haft berøringsangst over for at søge ind i forhandlinger, startende da jeg selv var finansminister, omkring den danske finanslov, og i øvrigt også række hånden frem til et samarbejde på områder, hvor man egentlig meget formalistisk godt kunne sige, at det er et hjemtaget område, og at det ikke er et dansk ansvar.
Søren Søndergaard (EL), 2003-01-21:
Men da den her sag jo også handler lidt om tillid, kan jeg ikke forstå, hvordan det kan være, at finansministeren oversender den redegørelse, som et udvalg i Folketinget plus statsministeren har bedt ham om at lave, fra sin advokat uden angiveligt at have læst den igennem. Så useriøst tager finansministeren det her, at det bliver oversendt, uden at han ser det igennem, og først senere, da det bliver læst igennem, finder finansministeren ud af, at der i øvrigt er en fejl, og der sker derefter henvendelser frem og tilbage, og så kommer der en revideret udgave. Jeg er da sådan set ked af at skulle stille spørgsmål til hr. Jens Rohde, om, hvordan han vurderer det her, for det burde jo stilles til finansministeren.
Morten Bødskov (S), 2012-02-03:
I den forbindelse vil jeg gerne kvittere for, som det også har været fremme tidligere i debatten i dag, at et bredt flertal i Folketinget, herunder forslagsstillerne, altså Dansk Folkeparti, står bag den nye aftale om politiets og anklagemyndighedens økonomi i 2012-2015.
Jesper Langballe (DF), 2003-12-03:
Men tilbage står jo så, at myndighederne skal administrere besøgsvisa på en ordentlig måde, og der vil jeg godt sige, at jeg kender et enkelt eksempel, nemlig eksemplet med de russiske børnebørn og bedsteforældre, hvor det blev administreret så rigidt, at man må sige, at det var fuldstændig meningsløst at genere mennesker.
Kim Behnke (UP), 2001-05-18:
Hvorimod DAB jo har helt andre - efter deres mening - vigtige ting at bruge deres penge til. De skriver ellers så flot i deres formålsparagraf, at hovedformålet er at bygge og administrere almennyttige boliger, men så praler de med, at de allerede siden 1950'erne også har bygget kulturhuse, sportshaller og alt muligt andet. Det, de glemmer at prale med, er, at i et eller andet naivt håb om, at de borgere, der bor der, føler, at det er et rigtig godt sted, er de begyndt at indføre alle mulige andre ting, der er boligselskaber totalt uvedkommende.
Henrik Vestergaard (V), 2002-04-25:
Synes hr. Martin Lidegaard så ikke, at det kunne være væsentligt efter et regeringsskifte at få bekræftet, om De Radikale og Socialdemokratiet stadig væk bakker op om de kontrolprincipper, de selv har været med til at formulere, og altså bakker op om den fødevarelov, som nogle partier, inklusive Venstre, i fællesskab har skabt?
Thyra Frank (LA), 2017-03-21:
Derfor er jeg også glad for, at regeringen og satspuljepartierne i december sidste år blev enige om den endelige aftale om en ny national demenshandlingsplan frem til 2025 – en handlingsplan, som prioriterer 470 mio. kr. til nye initiativer, som skal give hele demensområdet et historisk løft og give mennesker med demens et trygt og værdigt liv.
Kristian Thulesen Dahl (DF), 2011-11-23:
Han mener, at man kan tage det fuldstændig uafhængigt af hinanden, og henviser til en debat, der har været om roadpricing og det generelle princip om, om man skulle gennemføre det eller ikke skulle gennemføre det, og hvad det ville betyde på lang sigt, og gør det samme med en helt konkret diskussion om, hvorvidt bilafgifter bliver ændret.
Louise Schack Elholm (V), 2015-12-18:
Så vi er også rigtig kede af, at EU nu tilsyneladende ikke vil godkende modellen, men problemet er jo, at hvis ikke vi havde lavet den her løsning, ville vi stå i en situation, hvor man på alle elbiler reelt ville komme til at betale en afgift på 150 pct. fra nytår.
Astrid Krag (S), 2021-04-22:
Derfor er min konklusion jo også ud fra nogle principielle betragtninger, nemlig at den lovgivning, vi har i dag, principielt rammer rigtigt, og at der også er den mulighed for fleksibilitet, som jeg er helt enig med ordførerne i jo skal være der for at sikre det bedst mulige samarbejde til gavn for barnet.
Ellen Trane Nørby (V), 2012-05-30:
Må jeg minde om, at det er regeringen, der er kommet med et skatteudspil, og derfor ville ville det jo også være befriende, hvis regeringen i dag ville svare på, om den reelt set har nogen ønsker om at se den her skattereform i en sammenhæng og bringe reformmilliarderne i spil, eller om det kun skal være en lille omlægning.
Pernille Falcon (EL), 2003-05-06:
Det var ikke mig, der stillede spørgsmålet, men jeg vil da gerne stille et yderligere spørgsmål til hr. Søren Krarup: Er det sådan at forstå, at hr. Søren Krarup finder, at voksne mennesker, der bor i Danmark, først skal have lov til at gifte sig, når de er 24 år, at det skal være mere klanbestemt eller statsborgerbestemt, sådan at danske statsborgere kan få lov at gifte sig, men ikke med udenlandske statsborgere? Og hvor går rammerne så? Vil det være sådan, at hvis man erhverver et dansk statsborgerskab og man bor i udlandet i en årrække, må man så komme tilbage, eller skal man være født lyshåret med blå øjne og med ægte danske aner, eller hvordan er det?
Jørn Dohrmann (DF), 2003-05-15:
Som vi har tilkendegivet mange gange, synes vi naturligvis også, at der skal ske noget handling på dette område, og at regeringen skal arbejde for et forbud mod de problematiske ftalater. En skærpet indsats for at sikre børn mod påvirkning af farlige stoffer, som Socialdemokratiet ønsker her, har Dansk
Lars Løkke Rasmussen (V), 2017-10-03:
Her lever man uden kontakt til resten af samfundet, og mange ønsker helt åbenlyst ikke den kontakt. Der hersker en modkultur, som er vokset ud af et miljø, hvor alt for mange lever af overførselsindkomst, hvor det ikke er reglen, at man passer et arbejde, hvor der ikke er den deltagelse, det ansvar, det fællesskab, som følger af at have et job, hvor flere er kriminelle.
Margrete Auken (SF), 2003-11-19:
»Vil udenrigsministeren oplyse, hvad der er sket, siden han i maj 2003 til Jyllands-Posten sagde, at Fagbevægelsens Ulandssekretariat udfører et fornuftigt arbejde med at kæmpe for menneskerettigheder i den tredje verden, idet han nu åbenbart har ændret holdning?«
Peter Skaarup (DF), 1999-11-17:
I den forbindelse vil jeg også godt spørge udenrigsministeren, om ikke ministeren betragter det som uheldigt, at den grønlandske landsstyreformand har nævnt det samme krav som hr. Holger K. Nielsen, at det skal være med accept fra Rusland. Og endelig vil jeg spørge, om ikke udenrigsministeren mener, at når nu USA er meget interesseret i at få det her missilforsvar mod bl.a. de banditstater, man taler om, at det så måske også kunne være interessant for Europa, altså hele Vesten, at få lejlighed til at forsvare sig i de tilfælde, hvor der kommer de her missilangreb, altså lave en paraply, der også dækker Europa.
Lars Barfoed (KF), 2011-02-09:
I det hele taget vil jeg godt gøre opmærksom på, at det her og nu drejer sig om, at vi skal have lukket det hul, vi kan se der er i den offentlige økonomi i 2020, og det er det, der er regeringens og Folketingets store udfordring, nemlig at vi lægger en plan frem til 2020, der sikrer, at vi samlet set kan finde de 45-50 mia. kr., der skal til, for at der bliver balance i den offentlige økonomi i 2020.
Keld Albrechtsen (EL), 1997-12-03:
Det kunne jo være, at det var planer, som gik ud på at dele boet, således at de lande, der vil have en videre integration, laver en traktat om det, og således at vi andre som Sverige, England - Norge er jo allerede ude, der kan være andre - ja, de kunne jo så forlade EU. Det var da en mulig løsning, og hvis den indgår i Santers planer - det kunne jo godt være, det var det, han i virkeligheden har i tankerne - ville det være en fornuftig
Jacob Buksti (S), 2003-11-28:
Det vil sige, at de 34 mio. kr. kun har en værdi, der svarer til 15 mio. kr., fordi det er refusion af faktiske portoudgifter - i øvrigt efter et meget sindrigt system, hvor jeg ikke er sikker på, at hr. Damgaard Larsen vil kunne komme herop og påstå, at der er nogen, der slet ikke kommer til at betale, for der er ingen, der ved, hvad det er.
Allan Niebuhr (KF), 2007-05-02:
Men lige så vel som fru Kirsten Brosbøl nu også henholder sig til, hvad arbejdsgruppen siger, så synes jeg også, at man må erkende fra den anden side, at arbejdsgruppen altså efter et godt stykke arbejde er nået frem til at sige, at tre plus tre klip vil være relevant, også set i lyset af de overtrædelser, som klippene omhandler.
Martin Lidegaard (RV), 2003-04-10:
Og jeg tror nok, at når fremtidens historikere vil dykke ned i kilderne og kigge på, hvad der er foregået energipolitisk i de sidste 1½ år, så må de komme til den fuldstændig entydige konklusion, at er der noget, man ikke har fremmet, så er det ved gud vedvarende energi. Derfor har jeg bare det ene spørgsmål til Venstres ordfører i dag, om han kan nævne blot ét eksempel på, at regeringen har ført en politik, der har ført til mere vedvarende energi, end den tidligere regering gjorde.
Inger Støjberg (V), 2004-06-03:
Hr. Frank Jensen anklagede for lidt siden Venstre for, at der ikke er hold i den annonce, som er sat i de større danske dagblade i dag, men sådan en anklage kan jo ikke bare stå for sig selv, så jeg vil gerne bede hr. Frank Jensen om at forklare mig og alle andre, hvor fejlen lige præcis er.
Simon Emil Ammitzbøll (UFG), 2009-03-18:
Problemet er, at det for en del af dem er utrolig svært at komme tilbage til det almindelige liv, fordi man ude i forsvaret for fred og international retsorden har været i en situation, hvor man har oplevet meget voldsomme ting og derfor måske har fået nogle ar på sjælen, som kan have gjort det lidt sværere.
Merete Riisager (LA), 2017-02-22:
Jeg har ikke lavet nogen undersøgelse af det, men hvis vi kigger på privat- og friskoler i forhold til folkeskolen, er det mit indtryk, at hele den vision om åben skole, altså det her med at tage ud i verden og bringe verden ind i forhold til den faglige undervisning, fungerer ganske udmærket på de frie skoler og privatskoler, som ikke er underlagt reformen.
Ole Stavad (S), 2002-12-04:
De Radikales intentioner med beslutningsforslaget om enklere og mere gennemskuelige regler i forhold til kapitalafkastbeskatningen er jo både prisværdige og støtteværdige. Men vi vil fra Socialdemokratiet allerede her ved starten gerne give det signal, at det ikke svarer til vores prioriteringer at bruge over 2 mia. kr. til en isoleret lempelse af beskatningen af kapitalafkast, renter, aktieafkast osv. Forenklingsintentionerne vil vi derimod gerne være med til at diskutere, både med forslagsstillerne og også med ministeren og andre, men vi nærer, må vi sige, en vis skepsis over for, om man med det her forslag når de forenklingsmål, som man angivelig går efter i forslaget.
Per Clausen (EL), 2010-11-18:
For da jeg forsøgte at stille det spørgsmål, fik jeg et svar, og det var langt, meget langt, men der indgik ingen klare ord i svaret, hverken et klart svar på, om det var udelukket, at det kunne ske, eller et klart svar på, om den danske regering ville modvirke det.
Niels Helveg Petersen (RV), 1998-10-22:
til lovforslaget, som jo er ganske vidtgående, for hermed udvider vi Danmarks søterritorium fra de nuværende 7.500 km2 til 25.000 km2, og det er da ikke hver dag, det sker. De spørgsmål, der er blevet rejst her under førstebehandlingen, vil vi selvfølgelig bestræbe os på at besvare under udvalgsbehandlingen, både spørgsmålet om timingen, som hr. Estrup var inde på - hvorfor nu og ikke før? - og spørgsmålet om mulige udgifter og fordele i øvrigt.
Flemming Møller Mortensen (S), 2010-04-06:
Vi sender et meget tydeligt og væsentligt signal til alle børn og voksne om, at det er farligt, og vi giver også et argument til hjælp til forældrenes idelige diskussion med teenagebørn, så de nu kan sige: Hold nu op med at plage os, lad være med at plage os med, at alle andre må gå i solarium.
René Christensen (DF), 2018-12-19:
Det, jeg tror er vigtigt, er, at når man snakker om klimaet, skal man faktisk tage det alvorligt, og med Danmarks areal kan vi simpelt hen ikke klare den klimaopfordring, der er i verden, så der skal vi gå foran med den viden og teknologi, som vi kan bidrage med, og så skal vindmøllerne stå nogle andre steder, for de skal ikke alle sammen stå i Danmark.
Villy Søvndal (SF), 2006-10-05:
Jeg forstår på beskæftigelsesministeren, at værdifællesskabet mellem Dansk Folkeparti og Venstre er meget stærkt, men betyder det også, at hovedparten af Venstres folketingsgruppe er enig i de udsagn på flygtninge- og indvandrerområdet, som Dansk Folkeparti sender af sted mange gange i løbet en sæson og formentlig også vil gøre i denne folketingssamling?
Yildiz Akdogan (S), 2010-04-13:
Når 62 pct. af de danske virksomheder ikke har nogen kvinder i bestyrelsen, kan man så spørge: Er det, fordi de ikke er kvalificeret, fordi der ikke er kvalificerede kvinder nok, siden hele 62 pct. af virksomhederne ikke har kvindelige medlemmer i bestyrelserne?
Ole Birk Olesen (LA), 2023-03-29:
Nu har vi så den anden finansordfører fra et regeringsparti på talerstolen, og også Venstres hr. Torsten Schack Pedersen taler om behovet for, at vi får flere i arbejde i Danmark, at vi får fyldt de tomme stillinger, som for øjeblikket er hos både offentlige og private arbejdsgivere.
Lene Espersen (KF), 2003-02-25:
Uanset hvordan man vender og drejer sagen i Folketingssalen i dag, er det sådan, at hvis man går tilbage fra 1998 og frem til regeringsskiftet og tager et gennemsnit af, hvad den gamle regering gjorde, så er der her tale om et løft i kampagnemidler i forhold til det, den gamle regering præsterede.
Per Stig Møller (KF), 1999-04-16:
På baggrund af den forvirring, der har været i meldingerne her i anden runde, vil jeg godt sammenfatte nogle ting: Der er blevet sagt en del om, at NATO vil fejre sin 50-års-dag, og det var jo hr. Holger K. Nielsen, som mistænkeliggjorde NATO's motiver lidt.
Lotte Bundsgaard (S), 2003-12-03:
Jeg kan ikke et øjeblik blive uenig med hr. Søren Søndergaard i, at der er langt større problemer på integrationsområdet, men det her handler om et lille hjørne, hvor vi kan lette forholdene for nogle mennesker, samtidig med at vi kan lette lidt på sagsbehandlingen, som vi jo ved der er meget af.
Mogens Lykketoft (S), 2001-05-17:
Ikke alene Danmark, men også FN og EU har benyttet dette konsortium til at fordele nødhjælp i Ingusjetien og Tjetjenien. Det er klart utilfredsstillende, at de russiske myndigheder ikke fuldt ud respekterer de humanitære principper, der er nedfældet i Genèvekonventionerne.
Ole Sohn (SF), 1998-05-06:
Således bliver alle de familier, som har en løs tilknytning til arbejdsmarkedet i kraft af deres arbejde - bygningsarbejde og lignende - ikke omfattet af det, fordi de ikke optjener ret til at gøre brug af omsorgsdagene. Til fru Jette Gottlieb vil jeg da gerne sige, at jeg kan bekræfte, at LO-formanden har tilkendegivet, at han har fejlbedømt situationen.
Bodil Kornbek (KRF), 2002-11-19:
Det går kort og godt ud på, at man altså tager nogle penge fra uddannelsesinstitutionerne, til næste år er det 2,6 pct., og det er jo så stigende til knap 10 pct. Så kan man spørge sig selv, om de kan få de midler igen. Ja, der er selvfølgelig ingen garantier.
Peter Skaarup (DF), 2005-04-19:
Der er så faldet forskellige udtalelser fra forskellige europæiske statsledere i den forbindelse, og bl.a. har fru Helle Thorning-Schmidts kollega i England, Tony Blair, sagt, at i tilfælde af et fransk nej ved folkeafstemningen vil man i England ikke holde nogen folkeafstemning; det er der ikke grundlag for, fordi EU's vedtægter jo siger, at alle lande skal acceptere, hvis der ændres i EU's vedtægter, og det vil alle lande jo så ikke gøre, i og med at Frankrig i situationen siger nej.
Finn Sørensen (EL), 2012-05-29:
Et af de helt konkrete problemer, som jeg pegede på, var jo det problem, der er i forhold til det, som man kalder omvendt bevisbyrde, altså det forhold, at en borger på den blotte mistanke kan blive frakendt sine sociale ydelser, og at man først kan få dem igen, hvis man får medhold i klagesystemet.
Sanne Bjørn (RV), 2017-04-04:
Vi er meget villige til at kigge på initiativer, der kan fremme det, og vi er også meget villige til at se på, hvem det er, der skal pålægges opgaven eller tage ansvar for opgaven, for det er ikke altid, det er de statslige midler, der rækker bedst, det er ofte også gode ideer, der kommer.
Sikandar Siddique (FG), 2021-12-21:
Enhedslisten indgik som bekendt i 2019 et forståelsespapir med den siddende regering og dens støttepartier, hvor der stod: »En ny regering skal føre en bæredygtig politik, hvor Danmark igen tager lederskab for den grønne omstilling, hæver ambitionerne for klima, miljø og natur markant og som sikrer, at Danmark lever op til Paris-aftalen.«
Ole Sohn (SF), 2002-04-11:
En af bevæggrundene fra SF's side for at stille forespørgslen har netop været at få en holdningspræget debat for at få slået fast, at det er helt afgørende for os, at vi har en fri og uafhængig kunst, og det er en forudsætning for at bidrage til samfundets udvikling, eller man kunne måske fristes til at citere Julius Bomholt, som engang, jeg tror, det var i 1943, sagde, at et skabende åndsliv er et af hovedbeviserne for, at vi lever.
Arne Rolighed (S), 2001-01-10:
Til det spørgsmål, der har været om en mundkurv, kan jeg sige, at der er en klar diskrepans mellem det, man kan læse om i dagspressen, og det, som Sundhedsstyrelsen har sagt til mig, nemlig at der ikke er givet en mundkurv, og derfor er der ingen mundkurv at trække tilbage.
Dina Raabjerg (KF), 2025-01-22:
Jeg vil på baggrund af svaret gerne have ministeren til at bekræfte, at han ser, at der er en problemstilling i, at man lokalt arbejder med at lave nogle VE-projekter, hvor der kan gå meget lang tid, før de bliver tilsluttet nettet, hvilket kan have afledte konsekvenser både for den grønne omstilling, men også for de enkelte projektmagere.
Aage Frandsen (SF), 2002-04-09:
Uanset at jeg selvfølgelig taler på SF's vegne, på fru Anne Baastrups vegne, når hun ikke kan være til stede, vil jeg da gerne sige, at på linje med Poul Dam, som var ordfører på SF's vegne i 1970 - og som også er grundtvigianer
Jytte Andersen (S), 2000-04-04:
Der er faktisk afsat 15 mio. kr. på finansloven over en 3-årig periode som støtte til selvgroede, alternative boformer, men det siger sig selv, at 15 mio. kr. over en 3-årig periode ikke kan finansiere et skibsprojekt som det, der er foreslået her.
Inge-Lene Ebdrup (V), 2005-11-25:
Hvis der f.eks. er tale om hjemmeboende børn på en ungdomsuddannelse, er der jo netop lavet en graduering i SU-systemet, som retter sig efter den indkomst, forældrene har, så man kan sige, at de, som her de laveste indkomster, er dækket ind.
Lars Boje Mathiesen (NB), 2019-12-18:
Så mit spørgsmål er, om den skizofrene fætter Christian ikke vågner op efter tømmermændene fra julefesterne og nytårsaften og siger: Okay, måske skal man være ærlig, og måske skal man søge læge, så vi kan få gjort op med de her sygdomme, hvor man siger ét til befolkningen, men så gør noget andet.
Poul Qvist Jørgensen (S), 2002-04-09:
Er det partiet Venstres opfattelse, at hvis man på Vesterbro eller et andet sted, Jomfru Ane Gade i Aalborg f.eks., skulle komme til at iagttage de samme mekanismer med nogle fløjter eller nogle mobilradioer, så vil hr. Ulrik Kragh til at bestemme politiets indsats?